Nozibele a boela morago a le esi.O ne a fitlhela sebaga sa gagwe mme a boela gae. Ka go ne go setse go fifetse, o ne a timelelwa ke tsela ya go ya gae. 10 Bala 2 Petere 3:13. “Magodimo a masha” ke Bogosi jwa Modimo jwa kwa legodimong, jo bo tlhomilweng ka ngwaga wa 1914 fa “dinako tse di tlhomilweng tsa ditšhaba” di khutla. (Luke 21:24) Mo pusong eno ya bogosi go tla bo go busa Keresete Jesu le babusimmogo le ene ba ba 144 000, ba bontsi jwa bone ba setseng ba amogetse tuelo ya bone kwa legodimong. Mo bukeng ya Tshenolo, ba ba tlhophilweng bano ba tlhalosiwa e le “motse o o boitshepo, Jerusalema yo Mosha, o fologa o tswa legodimong kwa Modimong e bile o baakantswe jaaka monyadiwa a kgabiseditswe monna wa gagwe.” (Tshen. 21:1, 2, 22-24) Fela jaaka puso e ne e tlhomilwe kwa Jerusalema kwa Iseraele wa bogologolo, Jerusalema yo Mosha le Monyadi wa gagwe ke bone ba tla bong ba busa mo tsamaisong e ntšha ya dilo. Motse ono wa selegodimo o tla “fologa o tswa legodimong” mme seno se kaya gore o tla bo o lebisa tlhokomelo ya one mo lefatsheng.